Câștigul lui Lionel Messi la Inter Miami depășește multe bugete din MLS. Salariile românilor
Potrivit AP, veniturile anuale ale lui Lionel Messi din contractul său cu Major League Soccer și echipa Inter Miami depășește 20,4 milioane de dolari în primul său sezon complet în ligă. Argentinianul se află pe primul loc în ceea ce privește salariile. Remunerația fostei vedete de la Barcelona depășește bugetele multor grupări din liga americană.
Messi s-a alăturat Inter Miami în vara anului precedent și primește un salariu de bază de 12 milioane de dolari. Cu toate acestea, remunerația anuală se ridică la 20.446.667 de dolari, conform anunțului făcut joi de către Asociația Jucătorilor din MLS în primul lor comunicat de salarii din 2024.
Această sumă include veniturile obținute de Messi din contractul său cu MLS, care este valabil până în sezonul 2025, acoperind orice bonusuri de marketing și comisionul agentului. Nu sunt incluse eventualele acorduri suplimentare cu echipa sau afiliații săi, precum și bonusurile de performanță. Messi, care urmează să împlinească 37 de ani în luna următoare, a înscris 10 goluri în acest sezon, fiind cu un gol sub cei mai buni marcatori ai ligii.
Inter Miami conduce în clasamentul salariilor, cu un total de 41,7 milioane de dolari, de două ori mai mult decât orice altă echipă, cu excepția celor de la Toronto (31,4 milioane de dolari) și Chicago (25,1 milioane de dolari). Lotul echipei Nashville, cu un total de 21,4 milioane de dolari, depășește și el câștigurile lui Messi.
Și Busquets e bine plătit
În rândul noilor veniți în MLS din acest an se numără atacantul Hugo Cuypers de la Chicago (3.528.044 de dolari) și portarul Hugo Lloris de la LAFC (350.000 de dolari).
Există și jucători români activi în MLS.
Alexandru Mățan, de la Columbus Crew, are un salariu de bază de 450.000 de dolari, iar remunerația sa garantată ajunge la 483.250 de dolari.
Enes Sali, de la FC Dallas, are un salariu de bază de 300.000 de dolari, iar remunerația sa garantată este de 345.000 de dolari.